
ANUNŢURI 


* Grupul psaltic Sf. loan Damaschin s-a întors acum o săptămână din Mun- 
tenegru cu laurii locului întâi. Ei au fost singurul cor din România care a partici- 
pat la Concursul Internaţional de Muzică ”Horova”, unde au interpretat 5 cântări, 
au avut 3 concerte şi au dat răspunsurile la Sf. Liturghie. Slavă lui Dumnezeu pen- 
tru cinstea făcută arădenilor! 


+ Săptămâna care a trecut a fost una plină de încercări pentru cei aproape 
800 de pelerini români din Ţara Sfântă. Prinşi în mijlocul conflictului 
armat de acolo, ei s-au întors înainte de finalul pelerinajelor în ţară, Patriar- 
hia Română depunând efortul pentru a asigura cursele aeriene. Patriarhia a 
anunţat că toate pelerinajele în Ţara Sfântă programate în următoarea peri- 
oadă vor fi suspendate şi amânate până la restabilirea condiţiilor depline de 
siguranţă pe teritoriul statului Israel. (sursa: basilica.ro) 


* Arhimandritul Zaharia Zaharou de la Mănăstirea „Sf. loan Botezăto- 
rul” din Essex, Anglia, va susţine miercuri, 18 octombrie, începând cu ora 
18:00 la Teatrul de Artă din Deva, o conferinţă intitulată „Akedia lumii şi 
trezvia ucenicilor lui Hristos”. (sursa: basilica.ro) 


* Corul Seminarului Teologic Ortodox din Arad s-a calificat la faza 
naţională a Festivalului-Concurs „Lăudaţi pe Domnul”, destinat în acest an 
corurilor psaltice ale Seminariilor şi Liceelor Teologice din cuprinsul Patri- 
arhiei Române. Munca pr. prof. Gabriel Streulea şi diac. Marius Lăscoiu dă 
roade. (sursa: arhiepiscopiaaradului.ro) 


* „Istoria Evreilor. Holocaustul” a devenit disciplină obligatorie. Alături de aceasta, „Istoria comunismului din 
România” va deveni din anul 2025 şi ea materie obligatorie la liceu, iar „Istoria, robia şi deportarea romilor”, ca 
disciplină şcolară modulară opţională pentru învăţământul gimnazial şi liceal. (sursa: basilica.ro) 


LIBRĂRIA LOGOS 
ne recomandă 


UNDE SUNT CEI CARE NU MAI SUNT? POEZII și RUGĂCIUNI 
DIN INCHISORILE COMUNISTE (AIUD) 
Nichifor Crainic 


ÎNCHISORILE COMUNISTE (AIUD) 


„În lunile de vară, camerele care dau spre şosea devin, la Gherla, iad curat... Cu Sile Că- 


tălinoiu, învăţ Potirul lui Crainic... Învăţarea pe dinafară a poeziilor este cea mai plăcută NICHIEOR 
şi mai neostoită distracţie a vieţii de închisoare. Fericiţi cei ce ştiu poezii.” (Nicolae STE- = 
INHARDT) Si 
„Din anii închisorii datează poemele ce-l vor fixa cu adevărat pe Nichifor Crainic în isto- AZ 
ria literară a viitorului [...] care au fost învățate pe dinafară şi transmise din celulă în it 


celulă, ajutând oamenii să trăiască, îndeplinind astfel funcţia supremă a poezi- 
ei.” (Monica LOVINESCU) 


Arhiva pdf a revistei: https://archive.org/search.php?query=Maximina+pentru+suflet&sort=-publicdate 
Contact: revista.maximina 0 gmail.com sau la tel. 0734.194.372. Mulţumim tuturor pentru rugăciuni şi ajutor! 


Foaie ortodoxă pentru suflet 


Numărul 33 (CXLVI) 


d Pas 


Sfinţii săptămânii 


D 15 - DUMINICA A 21-A DUPĂ 
RUSALII (Pilda Semănătorului; 
Sf. Părinţi de la Sinodul VII 
Ecumenic); Sf. Sf. Me. Luchian 


1.16 - Sf. Me. Longhin Sutaşul şi 
cei cu dânsul; Sf. Cuv. Gall, lu- 
minătorul Elveţiei 


M 17 - Sf. Prooroc Osea; Sf. Cos- 
ma şi Damian, doctori fără de 
arginţi din Arabia; Sf. şi Drep- 
tul Lazăr - aducerea moaştelor 


Mi 18 - Sf. Ap. şi Evanghelist Lu- 
ca - ULEI 
Ieroschim. Paisie Olaru (1990) 


J 109 - Sf. Prooroc Ioil; Sf. Mc. 
Uar şi cei cu dânsul; Sf. Cuv. 
Ioan de Rila- mutarea moaşte- 
lor 


V 20 - Sf. Mare Mc. Artemie; Sf. 
Cuv. Gherasim cel Nou din Che- 
falonia; Sf. Cuv. Matroana din 
Hios 

Mărturisitor Episcop Nicolae 
Popovici (1960) 


S 22 - Sf. Mărturisitori Visarion 
Sarai, Sofronie de la Cioara şi 
Oprea Nicolae; Sf. Mc. Moise 
Măcinic şi loan din Galeş; Sf. 
Cuv. Ilarion cel Mare 


| m rm ea dr me 


1 5 octombrie 2023 


Pr. Dumitru Stăniloae 


Cum să-L 
CUNOAȘTEM 


pe Dumnezeu 


E o cunoaştere palpitantă, dureroasă, bucu- 

roasă, care trezeşte în fiinţa noastră respon- 

G G sabilitatea şi încălzeşte rugăciunea, şi are o 
face să se strângă mai mult lângă Dumnezeu . 


P. Dumnezeu Îl poate cunoaşte fiecare credincios, nu doar teologii 
sau pustnicii rugători, în acţiunea Lui providenţială prin care este con- 
dus în împrejurările particulare ale vieţii sale, uneori 
hărăzindu-i-se bunuri, alteori fiind privat în mod pedagogic de ele. 
Acest mod de conducere îl numeşte Sf. Maxim Mărturisitorul conduce- 
re prin judecată. 


Fiecare cunoaşte pe Dumnezeu prin apelul ce-l face Acesta la el, punân- 
du-l în diferite împrejurări, în contact cu diferiţi oameni care-i solicită 

împlinirea unor datorii, care-i pun răbdarea la grele în- 
cercări. Fiecare Îl cunoaşte în mustrările conştiinţei pen- 
tru relele săvârşite. În sfârşit, Il cunoaşte în necazurile, 
în insuccesele mai trecătoare sau mai îndelungate, în 
bolile proprii sau ale celor apropiaţi, ca urmări ale unor 
rele săvârşite sau ca mijloace de desăvârşire morală, de 
întărire spirituală, dar şi în ajutorul ce-l primeşte de la El 
în biruirea lor şi a altor piedici şi greutăţi ce-i stau în ca- 
le. 


E o cunoaştere care ajută la conducerea fiecărui om pe 
un drum propriu de desăvârșire. 


E o cunoaştere palpitantă, dureroasă, bucuroasă, care 
trezeşte în ființa noastră responsabilitatea şi încălzeşte 
rugăciunea, şi are o face să se strângă mai mult lângă 
Dumnezeu. 


În această cunoaştere omul trăieşte un ra- 
port de intimitate particulară cu 


Dumnezeu. Nu Îl mai vede doar ca pe Creatorul şi 
Proniatorul a toate sau ca Misterul ce se face vădit. Ci Îl 
cunosc în grija Lui specială faţă de mine, în raportul Lui 
intim cu mine, în istoria relaţiilor Lui cu mine, în planul 
lui în care mă conduce special pe mine spre ţinta comu- 
nă, prin durerile şi direcţiile particulare pe care mi le 
adresează mie în viaţă. 


Desigur, această relaţie specială nu mă scoate din solida- 
ritatea cu alţii, din obligaţiile față de alţii, de familie, de 
naţiune, de locul şi timpul meu, dar mi Se face cunoscut 
în apelurile ce mi le face în mod special mie, pentru a mă 


Versuri 


Sub specie aeternitatis 


Nichifor Crainic 


O suflete, tu pari vulturul 
Robit din libertatea firii: 

Te cheamă prin zăbrele-azurul 
Spre haosul nemărginirii. 


Coborâtor din veşnicie 

„În tine cerurile cern 

Indepărtata nostalgie 
A infinitului etern. 


Iar gândul tău, în căutarea 
Obârşiei, fără de spaţiu, 
Se varsă-n timp ca răsfirarea 
Unui parfum subtil în spaţiu. 


Uşor îl leagănă eterul 
Din veac în veac, din zare-n zare, 
Tot mai spre sine-absoarbe cerul 
Fluidul lui fără hotare. 

stimula la împlinirea datoriilor. 


Împrejurările deosebite din viaţa noastră se înfig ca nişte 
cuie în ființa noastră şi ne împing la rugăciune mai simţi- 
tă. Iar în cursul rugăciunii de acest fel, prezenţa lui 
Dumnezeu ni se face şi mai evidentă. Starea de rugăciu- 
ne e o stare de sesizare, printr-o accentuată sensibilitate, 
a lui Dumnezeu, ca un Tu prezent. Tocmai din acest mo- 
tiv, în rugăciune Îi vorbim direct, câtă vreme în cugetare 
credinciosul se simte singur, în afara unei relaţii directe 
cu Dumnezeu. 


În starea aceasta de relaţie directă cu Dumnezeu, puterea 
Lui se simte şi ea direct. Mai ales când cel care [i cere 
ajutorul are conştiinţa că acest ajutor nu-i mai poate veni 
decât de la EI. „Nimic nu alungă atât de mult nepăsarea 
şi moleşeala care durerea şi necazul care adună cugetul 
din toate părţile şi-l întoarce la Dumnezeu” (Sf. Ioan Gu- 
ră de Aur). 


De cele mai multe ori dificultăţile se ivesc în viaţa noas- 
tră pentru că am uitat să vedem, în toate cele ce avem, 
darurile lui Dumnezeu, şi, drept urmare, să le folosim 
şi noi ca daruri faţă de alţii. Căci Dumnezeu vrea să 
ne facă şi pe noi dăruitori ai darurilor Sale, ca să creştem 
în iubirea faţă de alţii făcând aceasta. În fiecare sărac şi 
asuprit şi bolnav ne întâmpină Hristos. În toate Se co- 
boară Dumnezeu la noi şi ni Se face cunoscut. 


Dumnezeu cel simplu Se coboară la noi în toate situațiile 
şi formele vieţii noastre şi se lasă tot mai cunoscut pe 
măsura iubirii noastre faţă de EI şi de semeni. Dar, cu- 
noscut prin acestea, taina Lui rămâne totuşi mai presus 


de înțelegere. 


LA 


Ți-adoarme chinurile-n rană 
Și te mângâie-albastrul cer 
Să-nduri durerea pământeană, 
Cerescule prizonier. 


Dar când ghirlănzile de astre 
Aprinse-n goluri de repaos 
Le-or prăbuşi pe toate-n haos 
Proorocitele dezastre, 


Și-or stinge ultimul luceafăr 
În spulberate sumedenii, 
Tu vei pluti măreț şi teafăr 
Peste milenii de milenii. 

Poezia creştină 


SUFLETUL 


în poezia lui Nichifor Crainic 


Cuvintele de mai jos au fost scrise părintele Felea în 
1937, când poezia lui Crainic nu ajunsese la maturitatea 
şi apogeul date de anii de temniţă. Însă versurile de până 
atunci anunțau desăvârşirea poemelor postbelice. Se 
vede că părintele Felea zăbovise de multe ori peste filele 
unor volume precum: Darurile pământului, Cântecele 
patriei sau Țara de peste veac. lată aprecierile sale. 


Nichifor Crainic în fața Academiei Române 


Cel mai autentic poet al României contemporane este 
Nichifor Crainic. Niciun alt poet ca domnia sa nu a înge- 
mănat cu mai multă măiestrie sufletul glorios al trecutu- 
lui strămoşesc, cu aspiraţiile vii ale sufletului românesc 
de azi. Tradiţiunea credinţei ortodoxe, harul dragostei 
creştine, nostalgia luminii cereşti şi dulcea îndrăgire a 
gliei natale, sunt punctele cardinale pe care e clădit 
grandiosul edificiu al operei sale poetice. 


SA 


Nu fără îndreptăţire s-a spus că Nichifor Crainic 
a adus pe Iisus în poezia ţării româneşti. 
De fapt, niciun alt uns al muzelor nu a îmbrăcat cu mai 
multă căldură problema armoniei poetice dintre Evan- 
ghelia Mântuitorului Hristos şi viaţa poporului român, 
cu întreg cadrul ei istoric şi geografic. 


Întâiul gând, întâiul dor, întâiul cânt îl închină poetul 
puterii creatoare a pământului, care rodeşte prin blagos- 
lovenia Domnului (Prinos). Poarta prin care intră poetul 
în sanctuarul poeziei este închinarea la Dumnezeu: Întâ- 
iul gând ţi se cuvine ție,/ Putere creatoare,/ Tu care faci 
din patimi poezie. 


Pr. Ilarion Felea 


În trecutul românesc, Dumnezeu era Stăpânul ţării. În 
contrast cu timpul nostru, mai demult Dumnezeu Se 
răsfrângea în toate lucrurile şi ocrotea întreaga viaţă a 
omului. În veacul nostru, Dumnezeu e Călătorul ce nu 
poate afla odihnă în casele oamenilor: Eşti osândit, o, 
Doamne, să rătăceşti mereu/ Și pragul meu, smeritul, 
să nu mi-l poţi atinge/ Că inima-mi Te roagă, dar min- 
tea Te respinge. 


Cauza depărtării oamenilor de Dumnezeu e zăvodul raţi- 
unii, ce stă la poarta inimii... şi mârâie rânjind/Cu colţi 
ca nişte țurţuri de gheaţă, scârțâind,/ Sfărâmă argu- 
mente de oase — împotrivă-ți... 


Profund mişcătoare e Rugăciunea. Aici mărturiseşte 
poetul cu mai multă putere neclintita sa atârnare de 
Dumnezeu: Sub stele, Doamne, şi cu pământul frate/ 
Plutesc peste genuni nemăsurate.../ Și, doi o spaimă, 
izbucnim deodată/ Spre soare el, şi eu spre Tine, Tată. 


Sunt candelă sub bolțile divine —/ În haos spânzur, dar 
atârn de Tine. Nici că se poate o viziune mai desăvârşită 
a omului ce se anină de Dumnezeu prin puterea rugăciu- 
nii. 


Prin grânele pământului românesc, poetul caută urmele 
lui Iisus să le sărute şi să-I asculte graiurile sfinte: Că 
vorba Ta era mai dulce/ ca rodiile din Edom/ Și- 
nomenea dumnezeirea/ şi-ndumnezeia pe om. 


Credinţa în suflet şi setea de nemurire este o veche moş- 
tenire. O avem de la tracii străbuni. La masa vieţii lor, 
tracii beau lumină de aur şi închinau în cinstea sufletului 
viu şi veşnic: In boabe de stele lumina e vin./ Și dacă 
pământul e slut şi orb,/ Din vinul luminii mi-e sete să 
sorb./ Prieteni, eu pentru suflet închin. (Cântec tracic) 


Ce-i sufletul şi care-i destinul lui ne-o spune poetul im- 
presionant de frumos în poezia Sub specie aeternitatis 
(am reprodus întregul poem în pag. 2 a foii MaxiMina). 


Aceasta e concepţia poetului Nichifor Crainic despre 
suflet şi Dumnezeu. Este o viziune artistică cuceritoare 
integral creştină, ortodoxă, sfinţită cu agheasma credin- 
ţei ce alcătuieşte tradiţiunea seculară a poporului ro- 
mân. Pe cât de limpede, pe atât de înălţătoare. Optimis- 
mul ei cucereşte și zideşte caractere nobile. E cea mai 
sănătoasă concepţie poetică, religioasă şi morală, ce o 
putem pune la temelia vieţii şi culturii româneşti. 

Părintele SERAFIM ROSE, 
așa cum l-am cunoscut (2) 


Câna am ajuns la Platina, mi-am dat seama că, în sfâr- 
şit, călcam pe pământ tare, iar nu pe nisipuri mişcătoare. 
Aveam de acum o călăuză sigură şi pornisem pe calea 
mântuirii. Ascultările, chiar şi pentru cei ce erau în vizită 
la mănăstire, alternau cu prezenţa obligatorie la slujbe, 
dar totul era rânduit ca în timp ce unii munceau, ceilalţi 
se rugau şi invers. 


La slujbe, nu se cânta decât la Heruvic şi la Prefacere, în 
rest toate erau rostite de preot şi de strană. Erau dăţi în 
care Părintele Serafim nu slujea la Vecernie sau Utrenie, 
ci participa din strană. Atunci noi ne retrăgeam în partea 
opusă. 


Părintele iubea slujbele şi slujea într-un chip firesc, 
fără niciun strop de emfază în gesturi sau tonul vocii. 
Predicile sau erau scurte și întotdeauna ţinteau concre- 
tul din vieţile noastre. 


În timpul Postului Mare, Părintele stătea în strană la 
citirea Canonului din timpul primelor zile întrucât ştia 
slavona perfect. Pe atunci nu era încă tradus Canonul în 
engleză, iar Păr. Serafim îl traducea pe loc din cartea în 
slavonă, cântând în limba sa, iar noi, ceilalţi, repetam 
după el. Avea un glas plăcut de tenor, iar Deniile din 
Săptămâna mare ne-au rămas în chip deosebit în inimă 
şi datorită felului în care le cânta. „Cămara Ta, Mântui- 
torule...”, prin glasul Părintelui Serafim, transmitea sta- 
rea de profundă plângere şi negrăit dor a lui Adam, 
stând în afara uşilor Raiului. 


Una dintre cântările preferate ale sale era: „Iosif cel cu 
bun chip, de pe lemn luând preacurat Trupul Tău, cu 
giulgiu curat înfăşurându-L şi cu miresme, în mormânt 
nou îngropându-L, L-a pus.” În ultimele zile din viaţa 
sa, noi, cei câţiva fii duhovniceşti care îl vegheam la spi- 
tal, am început să cântăm acest tropar. Şi deodată, deşi 
nu mai era conştient, din ochii săi au început să curgă 
lacrimi... 


O vreme m-am mutat lângă mănăstire, locuind într-o 
baracă de lemn, ridicată pentru pelerini. Stăteam în sin- 
gurătate şi rugăciune, aşa cum primisem binecuvântare 
de la Părintele Serafim. Din când în când venea el însuşi 
cu un coş încărcat cu alimente. Ca să ştiu că este pe 
aproape, începea să cânte uşor. Considera că felul ruşilor 
de a cânta este mai apropiat de sufletul occidentalilor 
decât muzica bizantină. 


Una dintre perioadele pe care le iubea cel mai mult din 
cursul anului liturgic era prima săptămână a Postului 


Mary Mansour 


Mare. Conversaţiile erau reduse la strictul necesar, se 
scoteau covoarele din biserică. El însuşi servea celorlalți 
puţine fructe uscate, la unica masă din zi. 


De multe ori, în timp ce eram cu toţii la trapeză, Părinte- 
le Serafim lua o cartea de Dogmatică rusească şi ne tra- 
ducea direct, punctând diferenţele faţă de catolicism sau 
protestantism. Avea un ton de mărturisire, dar niciodată 
de atac sau de acuzaţie, ton pe care l-a păstrat în toate 
scrierile sale. Nu iubea originalitatea, ci mereu făcea 
referire la Sf. Părinţi, a căror învăţătură o asimilase în 
chip profund prin citire şi prin legătura cu Sf. loan Maxi- 
movici. Aceasta se referă şi la nevoinţele sale monahale. 
Intotdeauna urma pilda pustnicilor, în special Sf. Părinţi 
ai Optinei pe care îi iubea cu toată inima (îşi numise chi- 
lia „Optina”). Considera că părinţii din veacul al XIX-lea 
şi din cele dinainte erau de un cu totul alt calibru duhov- 
nicesc, în stare să ajungă la o smerenie pe care noi, inte- 
lectualii secolului XX, nu o puteam atinge. 


Părintele Serafim considera că noi trăim vremuri de 
puternică imaturitate duhovnicească şi nu meri- 
tăm să avem părinţi precum cei din vechime. Însă ne 
sfătuia să citim mult din scrierile lor (încercând să ne 
alcătuim o bibliotecă patristică), căci ne vor fi de mare 
folos. Ne recomanda cărţile Sfinţilor: Nicodim Aghiori- 
tul, Ignatie Briancianinov, Macarie al Optinei şi Teofan 
Zăvorâtul. Spunea că citindu-le, sufletul şi mintea ni se 
vor ascuţi, astfel că vom fi în stare să înţelegem care sunt 
înşelările acestui veac. 


(va urma) 

Noii _ mucenici 


Sfânta Nouă Muceniţă ZLATA, 


fecioara cea frumoasă 


Noua Muceniţă Zlata (Hrisi), acest 
„vas de aur al fecioriei şi mireasă 
neprihănită a lui Hristos” (căci Zlata 
înseamnă „aur” în limba slavonă), s- 
a născut în satul Slatina, eparhia 
meglenilor aflată la graniţa dintre 
Bulgaria şi Serbia, vreme în care 
Bulgaria era sub jugul turcesc. 
Aceasta a fost de neam megleno- 
român. Meglenia se afla în timpul 
pătimirii sale sub jurisdicție biseri- 
cească bulgărească — de aici evlavia 
poporului bulgar pentru aceasta 
sfântă, considerata bulgăroaică. Me- 
gleno-românii o socotesc ca pe una 
de-a lor, la fel şi aromânii. 


Încă din tinereţe Zlata a dezvăluit un 
caracter puternic, credinţă nestră- 
mutată în Hristos, frumuseţe şi ne- 
prihănire. Insă unul din turci şi-a 
rănit inima cu frumuseţea ei deose- 
bită şi a răpit-o la casa lui pe când ea 
aduna lemne, încercând de mai mul- 
te ori să o seducă şi să o convingă să 
treacă la islamism. Nereușind cu 
vorba, turcul a trecut la ameninţări 
cu tortura. 


Sfânta muceniţă nu s-a înfricoşat de 
aceste ameninţări, mărturisind cu 
tărie că nu va renunţa la Hristos, 
indiferent de chinurile ce i se pregă- 
teau. 


- Cred doar în Domnul lisus Hristos 
şi de El nu mă voi lepăda chiar dacă 
voi fi tăiată în bucăţi! a răspuns ea. 


Turcul a hotărât să folosească atunci 
felurite vicleşuguri. Zlata era încon- 
jurată de turcoaice care încercau să o 
plece pe ea spre cele dorite. Cadânele 
închipuiau înaintea Zlatei felurite 
tablouri de viaţă despre belșugul 
care ar fi curs spre ea daca s-ar fi 
făcut mahomedană. Însă nici aceasta 
încercare nu a avut izbândă. 


Apoi, timp de şase luni păgânii aga- 
reni au încercat să o facă pe Zlata să 
le accepte religia, dar în zadar, ea a 
rămas neclintită în credinţa sa. După 
aceste încercări, ei au încercat să o 
forţeze folosindu-i pe părinţii şi su- 


rorile ei, amenințând că dacă nu o 
vor convinge ei să renunţe la Hris- 
tos, o vor omori, iar pe ei îi vor chi- 
nui. 


Părinţii şi surorile sale au început a 
plânge amar şi a o ruga să se lepede 
de Hristos „măcar de formă” ca să 
scape de chinuri şi moarte: 


- Scumpă fiică - îi spuneau mama şi 
tatăl ei -, fie-ţi milă de noi, căci altfel 
vom pieri cu moarte cumplită! Învo- 
ieşte-te să primeşti voia agăi; Dum- 
nezeu este nespus de milostiv, El 
vede că tu eşti silită să faci aceasta 
şi-ţi va ierta acest păcat! 


Greu i-a fost Sfintei Zlata şi i s-au 
întunecat ochii la aceste cuvinte: 
destrămarea familiei, pieirea celor 
dragi ai ei, părinţi şi surori - cu ade- 
vărat acesta e lucru destul de greu. 
Ea însă le-a răspuns: 


- Dacă mă ispitiţi să mă lepăd 
de Hristos, nu mai sunteți fa- 
milia mea. În schimb am pe 
Domnul lisus Hristos ca tată şi 
pe Maica Domnului ca mamă, 
iar sfinţii îmi sunt fraţi şi su- 
rori! 


Văzând musulmanii că nu îi pot slăbi 
credinţa, au chinuit-o timp de trei 
luni, bătând-o cu bâtele. Apoi, au 
jupuit fâşii de piele de pe trupul ei, 
înroşind pământul cu sângele său şi 
mai pe urmă au înroşit un fier în foc 
şi i l-au băgat prin urechi. 


În apropiere de locul unde suferea ea 
se afla părintele ei duhovnicesc, iero- 
monahul Timotei de la Mănăstirea 
Stavronikita din Muntele Athos. Fa i 
-a trimis vorbă să se roage pentru ea 
ca să aibă putere să îndure muceni- 
cia până la capăt. Duhovnicul ei a 
fost cel care a păstrat însemnări des- 
pre suferinţele sfintei. 


În cele din urmă, musulmanii furioşi 
că au fost învinşi de o femeie, au le- 
gat-o de un copac şi au tăiat-o în bu- 
căţi cu cuţitele. Sufletul ei curat a 
fost luat la Domnul, Care a răsplătit- 
o cu două cununi: una a fecioriei şi 
cealaltă a muceniciei. Nişte creştini 
au adunat sfintele moaşte şi le-au 
îngropat în taină, cu mare evlavie. 
Sf. Zlata a suferit pentru Hristos în 
anul 1795, la 13 octombrie. Ea este la 
mare evlavie printre credincioşii or- 
todocşi din Balcani. 

SINOADELE 
ECUMENICE 


7. Niceea 


Disputele teologice privitoare la Persoana lui Iisus 
Hristos nu s-au încheiat cu Sinodul VI Ecumenic din 
anul 681, ci au continuat în secolele VIII şi IX. De aceas- 
tă dată controversele au luat proporţii în jurul subiectu- 
lui reprezentării iconice a lui Hristos, în primul rând, şi a 
Maicii Domnului şi sfinţilor în plan secund. 


În anul 726, Leon Isaurul, profitând de popularitatea sa 
de războinic viteaz, a publicat un edict împotriva 
sfintelor icoane (sub influenţa unor episcopi). O anu- 
mită influenţă par a fi avut ideile iudaice şi ale musulma- 
nilor despre reprezentarea lui Dumnezeu. În virtutea 
acestui edict, este distrusă reprezentarea lui Hristos de 
la Halki (Constantinopol), ceea ce o provocat o răzmeriţă 
populară înecată imediat în sânge. 


Un edict mult mai radical şi mai agresiv este promulgat 
de Leon Isaurul în 730. Acest edict prevedea nu doar 
distrugerea sfintelor icoane, ci şi a sfintelor 
moaşte. Politicii imperiale i se opun însă nu doar călu- 
gări cu autoritate teologică şi duhovnicească din Imperiu 
- precum Sfântul Ioan Damaschin -, ci şi papa Grigorie 
al III-lea de la Roma. Drept represalii, împăratul Leon 
al III-lea confiscă toate bunurile pontificale din Sicilia şi 
Calabria, pe atunci încă teritorii bizantine. A urmat o 
perioadă de câţiva zeci de ani de prigoană împotriva ce- 
lor ce cinsteau icoanele, iar calendarul este plin de măr- 
turisitori dina cea vreme. 


Dar controversa în sine avea implicaţii mai profunde 
decât o simplă diferenţă de perspectivă asupra artei 
creştine, şi anume: caracterul naturii umane a lui Hris- 
tos; atitudinea creştină asupra materiei şi adevăratul 
sens al izbăvirii creştine şi al mântuirii întregului uni- 
vers material. 


Controversa a cunoscut două perioade mai semnifi- 
cative: cea dintâi începe în anul 726, când împăratul 
Leon al III-lea şi-a început ofensiva împotriva icoanelor 
şi durează până în anul 780, când binecredincioasa îm- 
părăteasă Irina a pus capăt atacurilor iconoclaste. Cea 
de a doua perioadă începe în anul 815 şi ia sfârşit în anul 
843, când binecredincioasa împărăteasă Teodora a pus 
capăt definitiv ofensivei iconoclaste. 


Sinodul al VII-lea ecumenic a fost convocat de Sf. Împă- 
răteasă Irina la Niceea (partea asiatică a Turciei de azi) 
în anul 787, fiind prezenţi 350 de episcopi ortodocşi şi 
a fost prezidat de Sf. Tarasie Mărturisitorul, Patriarh al 
Constantinopolului în acea vreme. Poziţia iconodulă (de 
cinstire a icoanelor) a avut câştig de cauză prin interme- 

diul operei Sfântului Ioan Damaschin (deja trecut la 
Domnul). El răspundea la acuzaţiile iconoclaştilor astfel: 
Cu privire la învinovăţirea de idolatrie: icoanele nu 
sunt idoli, ci simboluri, astfel că, atunci când cineva 
venerează o icoană, nu se face vinovat de idolatrie. El 
nu adoră simbolul, ci doar îl venerează. O astfel de în- 
chinare nu e adresată lemnului sau culorii sau pietrei, 
ci persoanei zugrăvite. Astfel, este arătată o oarecare 
cinstire lucrurilor materiale, dar adorare Îi datorăm 
doar lui Dumnezeu. 


Sinodul a condamnat iconoclasmul ca erezie şi a restabi- 
lit cultul sfintelor icoane. A fost ultimul din cele șapte 
sinoade ecumenice. Sfinţii Părinţi de la al şaptelea Sinod 
Ecumenic sunt prăznuiţi la 11 octombrie, dacă este o zi 
de duminică, altminteri în duminica următoare. 


Din hotărârile Sinodului VII: 


Hotărâm cu toată grija şi acrivia: împreună cu imagi- 
nea cinstitei şi de viaţă făcătoarei cruci, în sfintele bise- 
rici ale lui Dumnezeu să se pună şi: cinstitele şi sfintele 
icoane, pictate sau lucrate în mozaic, sau făcute din 
materii potrivite, pe sfintele vase şi veşminte, pe ziduri 
şi scânduri, în case şi pe drumuri; icoana Domnului şi 
Dumnezeului şi Mântuitorului nostru Iisus Hristos şi a 
Preacuratei Stăpânei noastre, Sfânta Născătoare de 
Dumnezeu, ale cinstiților îngeri şi ale tuturor sfinţilor şi 
drepţilor bărbaţi. Căci cu cât mai des sunt văzute 
acestea, prin icoane, cu atât mai mult cei care 
privesc la ele sunt aduşi a-şi aminti şi a iubi 
prototipurile [icoanelor] şi a le da cuvenita sărutare 
şi cinstita închinare; nu cinstirea adevărată, care după 
credinţă se cuvine numai dumnezeirii [Sfintei Treimi], 
ci [tot aşa] cum se face cu semnul sfintei şi de viaţă fă- 
cătoarei cruci, cu sfintele Evanghelii, şi cu toate lucruri- 
le sfinte; întru cinstirea lor se vor face tămâieri şi se vor 
aprinde lumini [lumânări], după evlaviosul obicei al 
celor de demult. Căci cinstirea [acordată chipului] urcă 
la prototip şi cel care se închină la icoană se închină 
persoanei zugrăvite în ea. 

CUM SĂ ÎNVĂȚĂM 


Rugăciunea lui lisus (2) 


Mi adresez, practic şi pe scurt, începătorilor. 


Prima condiţie: să fii împăcat cu tine însuţi şi cu cei 
din jurul tău. 


Cu privire la loc, acela este biserica şi camera ta, în liniş- 
te totală şi singurătate. 


Cum să ne rugăm? Domnul lisus zice: rugaţi-vă neînce- 
tat. 


Urmează partea tehnică: stăm în genunchi sau pe un 
scăunel (înălțimea de circa 30 cm) şi începem să rostim 
Rugăciunea lui Iisus, rar, în ritmul inimii. Astfel: 
„Doamne-lisuse-Hristoase-Fiul lui Dumnezeu-miluieşte- 
mă-pe-mine-păcătosul!”. Zicem rar, cu căinţă şi smere- 
nie, căci suntem păcătoşi, concentrându-ne numai pe 
aceste cuvinte, pe care le zicem cu înţelegere şi nu ne 
gândim la nimic altceva, nici la bune, cu atât mai puţin la 
cele rele. În timpul practicării rugăciunii încetează orice 
mişcare. 


Durata exerciţiului pentru începători este de 10-15 mi- 
nute. 


Efectul: se cultivă voinţa de-a ne învăţa să stăm în rela- 
ţie cu Dumnezeu, ne dă tărie sufletească, se face simțită 
lucrarea harului dumnezeiesc care ne încinge cu putere 
de sus. 


Ne despătimim, adică ne izbăvim de vicii şi patimi, de 
imaginea păcatelor ce persistă în minte şi simţuti. 


Păr. Mina Dobzeu 


După exerciţiul de rugăciune zilnică, în cursul zilei, ori 
de câte ori ne vom aduce aminte (şi să ne silim prin dife- 
rite mijloace să ne aducem aminte mereu), vom zice ru- 
găciunea. Iar când ne vom ruga din Psaltire sau Acatisti- 
er, să ne rugăm cu toată inima, ca astfel să pogorâm min- 
tea în inimă. 


Această practică se recomandă fiecărui creştin care vrea 
să se mântuiască. Nimeni să nu zică: „Nu încep pentru 
că nu voi putea realiza acestea sută la sută.” Dumnezeu 
te va primi şi cu 60%, şi cu 30%, şi cu mai puţin! 


Mintea omenească a inventat multe lucruri, arme ucigătoare, tancuri, 
avioane şi atomul, ca urgia războaielor să nimicească sute de mii de 
vieţi omeneşti şi tot ce s-a clădit. Știința, cultura în această epocă a 
fost şi este în slujba omului pământesc, şi nu în slujba Celui de sus, 
pentru care motiv a suferit şi suferă humea. Nu avem lipsă de ştiinţă, 
de cultură, dar avem lipsă de Hristos, de mântuire, de libertatea tru- 


pească şi sufletească. 


EPISCOPUL MĂRTURISITOR NICOLAE POPOVICI 


